Roerdalen

Roerdalen (distaget [ruːrˈdaːlə(n)] e nederlandeg, [ʀuːʀˈdaːlə] e limbourgeg) zo ur gumun izelvroat e proviñs Limbourg. E miz Genver 2021 e oa 20 580 den o chom eno. Stok eo ar gumun ouzh an harzoù gant Alamagn. Krouet e voe d'ar 1añ a viz Genver 1991 dre gendeuziñ kumunioù kozh Melick en Herkenbosch ha Vlodrop. Da gentañ e chomas gant an anv Melick en Herkenbosch. Kemeret e voe an anv Roerdalen da vat e 1993. Kendeuziñ a reas kumun Roerdalen gant hini Ambt Montfort d'ar 1añ a viz Genver 2007. N'eo ket bet kinniget un anv nevez evit ar gumun-nevez-mañ evit poent, ha miret eo bet an anv Roerdalen. Treuzet eo Roerdalen gant ar Roer. Kêriadennoù ar gumun Istor E kerz ar c'hantvedoù tremenet ne voe ket liammoù istorel splann etre Melick ha Vlodrop. E-barzh Gerlder-Uhel e oa Vlodrop, pa oa Melick e-barzh Dugelezh Jülich. Goude e oa Melick ha Herkenbosch e-barzh Prusia e-pad ur mare. Monumantoù ha savadurioù E Sint Odiliënberg emañ penniliz roman Sent-Wiro-Plechelm-ha-Otger eus an XIvet kantved. Sevel a ra Skolaj kozh St.Ludwig (Kolleg St.Ludwig), e ti-gar Vlodrop, da 1909. Meur a gastell pe dismantroù e zo e Roerdalen, evel e kumunioù all Limbourg. Estlammus-tre e oa Kastell Daelenbroeck gwechall. Revezet eo bet ar bolzoù hag ar pourpezioù. E-barzh ar re-mañ emañ ur preti bremañ. E Montfort, renevezet eo bet dismantroù ar c'hastell evit un darn. Ul lodenn eus defañsoù ar c'hreñvlec'h a zo diazezoù un atant. Tud Jos Verstappen (ganet e 1972 e Montfort), levier kirri. Skeudennaoueg Liamm diavaez Lec'hienn ofisiel